Jaga pakkumist sõprade või perega
#000001
majutus valitud hotellis, kogu reisi perioodil;
#000002
Punase mere ääres asuv Hurghada on Egiptuse populaarseim kuurort. Hurghada jääb Kairost 450 km ning Luxorist 285 km kaugusele. Veel 1980-ndate aastate algul paiknes siin vaid pisike kalurikülake, ent kui maailm avastas küla lähistelt maaglise veealuse maailma oma imekaunite korallrahude, värvikirevate kalade parvede ja põnevate laevavrakkidega, sai siinsest rannikust üks planeedi kütkestavamaid sukeldumis- ning snorgeldamiskohti. Peagi kasvas Hurghadast Punase mere tähtsaim turismi- ja sukeldumiskeskus. Täna laiuvad Hurghada kuldsel rannajoonel hotellid ligi 40 km ulatuses.
#000004
Hurghada on üks päikesepaistelisemaid kohti maailmas. Erilise võlu annab kuurordile siinne kuiv kõrbekliima, tänu millele on kergem kuumust aastaringselt taluda ka Euroopa temperatuuridega harjunud inimestel. Kümnete kilomeetrite kaupa liivarandu on palistatud laia valiku erineva tasemega hotellidega. Siin saab järele proovida kõik veespordilalad ujumisest, sukeldumisest ja snorgeldamisest alates ning purjetamise, lainelauaga sõitmise või lihtsalt kalapüügiga lõpetades. Hurghada on puhkusekoht just teile, kui soovite täiel rinnal nautida vee- ja rannamõnusid, saada osa ehtsa kärarikka idamaise turu õhustikust ning ostelda arvukates poodides. Lastega peredele peaks meeldima võimalus külastada delfinaariumi, erinevaid veeparke ning "Tuhande ja ühe öö" lossis toimivaid muinasjutulisi etendusi.
#000005
Hurghada linn koosneb kolmest piirkonnast. Sakkala (kesklinn) on imeilusa Marina rannapromenaadiga kaasaegne linnakeskus, kus leidub ridamisi kauplusi, kõikvõimalikke söögikohti, baare ning hotelle. Stiilne Marina promenaad on üks Hurghada kauneimaid kohti, kus saab ka nautida kõrgetasemelisi restorane ning rahulikku shoppingut ilma tüütu kauplemiseta. El Dahar (vanalinn) on ühtlasi kohalikuks elu- ning ärikeskuseks ja seal asuvad suuremad kauplused mõnede hotellidega. Enamjaolt elavad El Dahar’is kohalikud ning siin asub mitu uhket mošeed ja palju bazaare. See linnaosa on parim piirkond kohaliku elu-oluga tutvumiseks. Vanalinna olulisemate vaatamisväärsuste hulka kuuluvad Hurghada peamine mošee, selle lähistel asuv kopti kirik (Püha Shemouni katedraal) ning linna suurim araabiapärane turg. Hiljuti tekkinud tänapäevane Village Road (uus linnaosa) meelitab 5 km pikkuse jalakäijate promenaadiga, mis on ääristatud rohkete hotellide, kaupluste, kohvikute ja baaridega.
#000006
Hotelle leidub ka Hurghada linnast väljaspool, näiteks Al Ahli piirkonnas põhja pool ning lõunas Senzo Mall kaubakeskuse ümbruses. Lähedal asuvad muuhulgas kuulsad Makadi puhkusekeskused (vaid 25 km Hurghadast) Makadi Bay ja Madinat Makadi. Hurghada piirneb kahe teise Punase mere kuurordiga: 22 km põhja pool on El Gouna ja 45 km lõuna pool Safaga ning Soma Bay oma puutumatute korallrahude ja pikkade liivarandadega. Siia tulevad meelsasti mereseikluste otsijad ja sukeldujad.
#000007
Hurghada vaimustav ööelu on kirevam kui mujal Egiptuses: diskoteegid, baarid, hubased restoranid ja kohvikud, kus pakutakse liha, kala-šašlokki, mereande ning teisi idamaise ja rahvusvahelise köögi roogasid. Hurghada meelitab puhkama kõiki, sõltumata eelistustest. Surfajad, sukeldujad, safarihuvilised, ratsutajad, romantilised paarid, ööelu nautijad, gurmaanid, ostlejad jne - siin leidub põnevat tegutsemist igale maitsele.
#000008
Sharm el Sheikh - Egiptuse paradiis
#000009